Omnibus Molismensis æcclesiæ fidelibus certum esse volumus quod quidam Tornodorensis præsbiter, Arembertus nomine, in vigilia Assumptionis Sanctæ-Mariæ, presentavit seipsum Molismensi capitulo, et a donno Hilberto, priore, et a ceteris fratribus societatem ejusdem æcclesiæ suppliciter expetens, suæ peticionis effectum impetravit. Postquam prædictus prior, expetita societate et participacione omnium beneficiorum prædictæ æcclesiæ, laudantibus fratribus, per librum illum investivit; deinde ipse se ipsum et quicquid apud Tornodorum habebat, scilicet domum suam et totum censum suum, et vineas suas quæ quicquid deinceps edificare, vel adquirere posset, totum Molismensi æcclesiæ libere donavit; tali scilicet conventione, quod si monachus fieri vellet, in eadem æcclesia religionis habitum acciperet. Si vero noluerit monachus effeci, tamen minus propter hoc omnia sua, sicut jam prædiximus, Molismenses, habebunt monachi; nisi solummodo ædificia illa quæ apud Molummas habebat, quæ antea donaverat monachis ipsius loci.